CELEX: 62008TN0076
Language: fi
Date: 2008-02-15 00:00:00
Title: Asia T-76/08: Kanne 15.2.2008 — E.I du Pont de Nemours ym. v. komissio

9.5.2008   
            
            
               FI
            
            
               Euroopan unionin virallinen lehti
            
            
               C 116/22
            
         Kanne 15.2.2008 — E.I du Pont de Nemours ym. v. komissio
   (Asia T-76/08)
   (2008/C 116/40)
   Oikeudenkäyntikieli: englanti
   Asianosaiset
   
      Kantajat: E.I. du Pont de Nemours and Company (Wilmington, Yhdysvallat), DuPont Performance Elastomers LLC (Wilmington, Yhdysvallat), DuPont Performance Elastomers SA (Geneve, Sveitsi) (edustajat: solicitor J. Boyce ja solicitor A. Lyle-Smythe)
   
      Vastaaja: Euroopan yhteisöjen komissio
   Vaatimukset
   
               —
            
            
               Päätöksen 1 artiklan b alakohta on kumottava siltä osin kuin siinä todetaan, että E.I. DuPont osallistui rikkomiseen
            
         
               —
            
            
               päätöksen 2 artiklan b alakohta on kumottava siltä osin kuin siinä määrätään E.I. DuPont'lle sakko
            
         
               —
            
            
               päätöksen 2 artiklan b alakohdan nojalla kantajille asetettua sakkoa on alennettava, ja
            
         
               —
            
            
               komissio on velvoitettava vastaamaan omista oikeudenkäyntikuluistaan ja korvaamaan kantajien oikeudenkäyntikulut.
            
         Oikeudelliset perusteet ja pääasialliset perustelut
   Kantajat vaativat komission 5.12.2007 tekemän sen päätöksen K(2007)5910 lopullinen (asia COMP/F/38.629 — kloropreenikumi) osittaista kumoamista, jolla komissio totesi, että kantajat muiden yhtiöiden ohella olivat rikkoneet EY 81 artiklaa ja Euroopan talousalueesta tehdyn sopimuksen 53 artiklaa, koska he osallistuivat yhtenä kokonaisuutena pidettävään ja jatkettuun sopimukseen ja/tai yhdenmukaistettuun menettelytapaan kloropreenikumialalla.
   Kantajat väittävät kanteensa tueksi, että komissio teki sekä ilmeisen tosiseikkoja koskevan arviointivirheen että oikeudellisen virheen ja laiminlöi päätöstä koskevan perusteluvelvollisuutensa, kun se:
   
               —
            
            
               katsoi, että kantaja E.I DuPont oli vastuussa yhteisyritys DuPont Dow Elastomersin osallistumisesta yhteistoimintajärjestelyyn sen jälkeen, kun kantaja siirsi koko elastomeeriin liittyvän liiketoimintansa mukaan lukien kloropreenikumiin liittyvä liiketoiminta DuPont Dow Elastomersille
            
         
               —
            
            
               määräsi E.I DuPont'lle sakon elastomeeritoiminnan siirtoa DuPont Dow Elastomersille edeltäneeltä ajalta, vaikka komission oikeus määrätä kyseinen sakko oli vanhentunut
            
         
               —
            
            
               ei ole osoittanut oikeutettua intressiä päätöksen tekemiseen E.I. DuPont'ta vastaan tässä asiassa
            
         
               —
            
            
               ei ole osoittanut, että Bayer ja DuPoint Dow tekivät sopimuksen tai pääsivät yhteisymmärrykseen tehtaiden sulkemisesta
            
         
               —
            
            
               käytti rikkomisen kestoa koskevana kertoimena 6,5:ttä, joka vastaa kuutta vuotta ja kuutta täyttä kuukautta, vaikka DuPont Dow'n osallistumisen kesto oli vain kuusi vuotta ja yksi täysi kuukausi
            
         
               —
            
            
               ei myöntänyt kantajille sakon alentamista mahdollisen 30 prosentin enimmäismäärän mukaisesti
            
         
               —
            
            
               totesi, että DuPont Dow Elastomersin työntekijä osallistui yhteistoimintajärjestelyyn.